Alo Ritsing

Alo Ritsing (sündinud 4. novembril 1936) on eesti koorijuht ja helilooja. Ta lõpetas 1955. aastal Tartu 1. Keskkooli. Siis alustas ta õpinguid raamatukogunduse alal ja lõpetas 1960. aastal Tartu Riikliku Ülikooli bibliograafina. Siis asus õppima Tartu Muusikakooli (H. Elleri nimeline Tartu Muusikakool) ja lõpetas selle 1963. aastal koorijuhtimise erialal oma isa, õpetaja Richard Ritsingu klassis ja 1966. aastal laulueriala õpetaja Alma Kurtna õpilasena. 1969. aastal lõpetas Alo Ritsing kaugõppes Tallinna Riikliku Konservatooriumi koorijuhtimise erialal Gustav Ernesaksa klassis. Alo Ritsing on töötanud Tartu linna keskraamatukogus vanembibliograafina, õppejõuna Tartu lastemuusikakoolis ja alates 1966. aastast Heino Elleri nimelises Tartu Muusikakoolis koorijuhtimise osakonnas ning 2000. aastast ka Eesti Muusika- ja Teatriakadeemia kaugõppeosakonna õppejõuna. Ta oli 1990–2000. aastal Tartu Ülikoolis muusikaprofessor. Kooris laulis ta juba algkoolis ja esines ka suuremale publikule, sest valiti lavastuse “Carmen” (teater Vanemuine) poistekoori. Pärast keskkooli lõpetamist 1955. aastal, Tartu Ülikoolis bibliograafiat õppides, laulis Ritsing Tartu Akadeemilises Meeskooris (TAM) ja sealtpeale võiski märgata tema järjest süvenevat huvi koorilaulu ja dirigeerimise vastu. Aktiivse osalejana erialaorganisatsioonides on prof. A. Ritsing kolleegide seas tunnustatud kõrgetasemelise koorijuhina ja filigraanse töötlejana. Ta on olnud külalisdirigendiks nii Eestis kui ka välismaal. Alo Ritsing on alates 1971. aastast dirigeerinud üliõpilaslaulupidudel. Ta oli XII ja XV Gaudeamuse kunstiline juht ja peadirigent. 1985. aastast alates on ta dirigent üldlaulupidudel, XXIV üldlaulupeo ja 2009. aasta Tartu juubelilaulupeo kunstiline juht. 1981. aastast on Alo Ritsing Eesti Heliloojate Liidu liige. Tartu Akadeemiline Meeskoor – dirigendina alustas Alo Ritsing isa Richard Ritsingu kõrval 1963. aastal. 1974–2017 peadirigent. Forestalia – peadirigent alates koori asutamisest 1972. aastal. Vanemuise seltsi segakoor – 1968–1991 Eesti Meestelaulu Seltsi Tartu Meeskoor – 1990–2008, Alo Ritsingu dirigenditööd jätkab Made Ritsing. Alo Ritsingu õpilasi: Ants Soots, Mart Kivastik, Ilmari Johansson, Kadri Joamets, Lilyan Kaiv, Kuno Kerge, Martti Meumers, Kadi Ritsing, Made Ritsing. Alo Ritsing on Eesti üks viljakamaid eri kooriliikide laulude autoreid, kokku on ta kirjutanud umbes 400 koorilaulu. Ta on kirjutanud ka keelpillikvartette. 1982 Eesti NSV teeneline kunstitegelane 1988 Eesti NSV rahvakunstnik 1991 Eesti Meestelaulu Seltsi aasta dirigent 1996 Eesti Kultuurkapitali helikunsti sihtkapitali aastapreemia (Tartu koorikultuuri arendamine, austusavaldus 60. juubeliks) 2001 Gustav Ernesaksa koorimuusika peastipendium 2001 Tartu Ülikooli Raefondi preemia 2001 Valgetähe III klassi teenetemärk 2004 Tartu linna aukodanik ja Tartu Suurtähe kavaler 2004 Tartu Kultuurikandja aunimetus rahvakultuurikandja kategoorias 2004 Eesti Kultuurkapitali rahvakultuuri sihtkapitali aastapreemia (meestelaulu arendamine Tartus ja Lõuna-Eestis) 2006 Tartumaa Kuldne Tammeoks 2007 Tartu Ülikooli suur medal 2007 Tartu Ülikooli aumärk 2009 Tartu Kultuurkapitali aastapreemia 2012 aasta dirigent 2016 Eesti Kultuurkapitali helikunsti sihtkapitali elutööpreemia (koorimuusika loojale ja eestkõnelejale traditsioonide edasikandmise ja -andmise eest) 2022 Eesti Kooriühingu aunimetus “Aastate koorihelilooja 2021” Inna Grünfeldt. Kontsert 75 + 75: Ants Üleoja ja Alo Ritsing. (vaadatud 6.11.2016) "Vanemuise seltsi segakoor". Originaali arhiivikoopia seisuga 7. november 2016. Vaadatud 6. novembril 2016. Alo Ritsingu autorikontsert Tartus. (vaadatud 6.11.2016) Eesti Muusika Infokeskus (vaadatud 6.11.2016) H. Elleri nimeline Tartu Muusikakool. Alo Ritsing - kooriliteratuur, arranžeerimine. (vaadatud 6.11.2016) Eesti riiklike teenetemärkide kavaleride andmebaas presidendi kantselei kodulehel (president.ee). "Tartu Ülikooli suure medali kavalerid". Tartu Ülikool. Vaadatud 4.12.2022. "Tartu Ülikooli aumärgi kavalerid". Tartu Ülikool. Vaadatud 8.12.2022. Alo Ritsing Alo Ritsing üldlaulupeol, 2009 Alo Ritsing üldlaulupeol, 2009 Kontserdisaalis. Alo Ritsing 80. laule kontserdilt, intervjuud, ERR arhiiv Alo Ritsing 80 UTTV (kontsert täismahus) Age Raa. OLEMINE. Alo Ritsing 70. Tähelaev. Alo Ritsing. Spekter. Intervjuu 2004. aasta üldlaulupeo kunstilise juhi, dirigent Alo Ritsinguga. Peo ettevalmistus. Küsib Kadri Uutma. Dünastia. Perekond Ritsing, Klassikaraadio, 23. oktoober 2016